Præceptum Apostoli est, Pacem sequimini cum omnibus  sanctimoniam: sine qua nemo videbit Deum. Item eiusdem mandatum est, Si fieri potest, quod ex vobis est, cum omnibus hominibus pacem habentes. Hæc ego  similia sacræ legis iussa attendens, fraternæ charitati  paci, sicut mihi conscientia attestatur, omnem iam ab antiquo operam dare disposui. Nec istud dilectionem vestram ex toto latere arbitror: cum excepto præteriti anni discidio, iam per viginti fere annos nulla inter Lugdunensem  Cluniacensem Ecclesiam lis, nullum iurgium, nulla vel parua amicitiæ læsio, Christo corda nostra ad inuicem vniente, cōtigerit. Hanc vnitatem temporibus reuerendæ memoriæ Hubaldi, Rainaldi, Petri, Archiepiscoporum, deuote conseruare studui,  vt a nostris integre conseruaretur, pro posse semper effeci. Seruaui igitur,  semper, vt dictum est, seruare proposui, inter nostros  vestros pacis  concordiæ bonum: nec quosdam etiam antecessorum in sæpe commouendo animos vestros secutus sum,  vt vinculum huius charitatis indissolubile maneret, assidue facere nisus sum. Admiror ergo,  adhuc familiarem coram vobis querelā depono: quod pactum pacis, in quod per manus sapientum  religiosarum personarū nondum finito anno cōuenimus: non quidem omnes, sed quidam vestrum vt mihi relatum est, dissoluerunt,  ne apud Villam-francā domnus Lugdunensis Archiepiscopus secūdum placiti tenorem, cimiterium dedicaret, etiā publice prohibuerunt. Quod vtrum fieri debuisset, ipsi videte. Vt tamen quicquid ad nos pertinet, verbo  opere impleatur, moneo reuerentiam vestrā:  ne fastu aliquo me hoc dimittere putetis, etiā rogo, vt morbum discordiæ nuper sanatum nequaquam rursus serpere permittatis:  iam pacem, quā nos vobis non ficte seruare volumus, vos quoque nobis ex corde seruetis. Et ne in quēlibet vel paruum obicē, pes inter nos mutuæ pacis offendat: si quid forte de tenore pacti, quod tamē nescimus, restat implendum, parati sumus implere,  omnem quantum in nobis est, materiam discidij vel scandali amputare. Non solum enim vobiscum, quos sicut viros Ecclesiasticos decet, pacem diligere credimus: sed etiam cum his, qui oderunt pacem, si fieri posset, pacifici semper esse vellemus.